
Европейският парламент,
–	като взе предвид искането на Съда, представено на Европейския парламент и на Съвета (07307/2022),
–	като взе предвид член 256, параграф 3 и член 281, втора алинея от Договора за функционирането на Европейския Съюз, както и член 106а, параграф 1 от Договора за създаване на Европейската общност за атомна енергия, съгласно които е представен проектът на акт в Парламента (C9-0405/2022),
–	като взе предвид член 294, параграфи 3 и 15 от Договора за функционирането на Европейския съюз,
–	като взе предвид становището на Комисията (COM(2023)0135),
—	като взе предвид временното споразумение, одобрено от компетентната комисия съгласно член 74, параграф 4 от своя Правилник за дейността, и поетия с писмо от 18 януари 2024 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз,
–	като взе предвид членове 50 и 59 от своя Правилник за дейността,
–	като взе предвид становището на комисията по конституционни въпроси,
–	като взе предвид доклада на комисията по правни въпроси (A9-0278/2023),
1.	приема изложената по-долу позиция на първо четене;
2.	възлага на своя председател да предаде позицията на Парламента съответно на Съвета, на Комисията, на Съда и на националните парламенти.

